REPUBLIKA SRBIJA

NARODNA SKUPŠTINA

Odbor za zaštitu životne sredine

20 Broj: 02-3816/12

27. decembar 2012. godine

B e o g r a d

NARODNA SKUPŠTINA

 Odbor za zaštitu životne sredine, na sednici održanoj 27. decembra 2012. godine, razmotrio je Informaciju o radu Ministarstva energetike, razvoja i zaštite životne sredine za period avgust-oktobar 2012. godine.

 Sednici su prisustvovali ministar energetike, razvoja i zaštite životne sredine, Zorana Mihajlović, pomoćnici ministra Hranislav Stojković i Mirko Grubišić i savetnik ministra za oblast zaštite životne sredine Toni Petrović.

 Na osnovu člana 229. stav 4. Poslovnika Narodne skupštine, Odbor za zaštitu životne sredine podnosi

I Z V E Š T A J

 Saglasno članu 229. Poslovnika Narodne skupštine, Odbor za zaštitu životne sredine razmotrio je Informaciju o radu Ministarstva energetike, razvoja i zaštite životne sredine za period avgust-oktobar 2012. godine i odlučio većinom glasova da je prihvati, bez primedaba.

 PREDSEDNIK

 Milica Vojić Marković